google/wiki40b huggingface dataset:
Krigsminnekorset

Krigsminnekorset (nederlandsk: Oorlogsherinneringskruis) er en nederlandsk medalje innstiftet av dronning Wilhelmina 16. mars 1944. Krigsminnekorset ble tildelt for innsats i krigen mot Tyskland og Japan, enten dette skjedde i Nederlands væpnede styrker, i handels- og fiskeriflåten eller i sivil luftfart. Krigsminnekorset ble tildelt for innsats mellom 10. mai 1940 og inntil verdenskrigens slutt. Tjenesten måtte ha en varighet av minst seks måneder. Også tjeneste for Nederlands allierte kunne belønnes med Krigsminnekorset.

Utforming

Krigsminnekorset erstattet ærestegnet for militæravdelinger fra 1869 og er utformet med dette som forbilde. Medaljen er utført i bronse. Det har form som et kors med utbøyde armer. Korsendene er dekorert med bokstaven «W», dronning Wilhelminas monogram. Midtmedaljongen er oval og bærer dronning Wilhelminas venstrevendte portrett omgitt av et hosebånd med innskriften «VOOR KRIJGSVERRICHTINGEN» (for krigsoperasjoner). Korset er lagt på en krans av eikeblad.
Korset er opphengt i et oransje bånd med grønne kantstriper.
Båndet ble utstyrt med spenner som anga hva slags type innsats medaljen ble tildelt for. Samme mottager kunne tildeles flere spenner for innsats av flere typer eller deltagelse i ulike operasjoner. Dersom en person hadde flere båndspenner ble dette angitt med åttetaggede stjerner på båndstripen.
Gyula Horn

Æresbevisninger

Gyula Horn mottok Karlsprisen i 1992.
Steven Seagal

Bakgrunn

Steven Seagals mor, Patricia (1930–2003), var laboratorietekniker, og faren, Samuel Seagal (1928–1991), var matematikklærer på high school-nivå. Morens bakgrunn var engelsk, tysk og nederlandsk. Faren var sønn av russiske jøder som flyttet til USA. Da Steven Seagal var fem år gammel flyttet familien til Fullerton i California. Han gikk på Buena Park High School i Buena Park, og fra 1970 til 1971 på Fullerton College.

Skuespiller

Seagals filmdebut Nico hadde premiere i 1988. Etter ytterligere tre filmer fulgte hans største publikumssuksess: Kapring på åpent hav (i 1992). Deretter debuterte han som regissør med On Deadly Ground (1994), en film som kombinerer action med et budskap mot miljøødeleggelse. Filmen var den siste som i Norge ble forbudt å vise på kino på grunn av vold, og ble først frigitt av Filmtilsynet i 2003. Etter årtusenskiftet har han spilt i et par filmer per år, men ingen av dem har blitt like populære som de på 1990-tallet. I den noenlunde vellykkede Submerged fra 2005 spiller Seagal mot blant andre Vinnie Jones.
Seagal har svart belte 7. Dan i Aikido, i tillegg til at han behersker Taiji-quan og Kenjutsu. Disse kampsportene har han alltid utøvd i sine kampscener på film.
Han har irsk-jødisk bakgrunn, men har senere konvertert til buddhismen.
Steven Seagal spiller gitar og har de siste årene begynt å satse mer på musikk. Han har gitt ut to album, Songs from the Crystal Cave (2005) og Mojo Priest (2006). Han har ikke spilt i Norge, men besøkte Pumpehuset i København og gjennomførte tre utsolgte konserter i januar 2007.
I 2009 kom realitetsdokumentarserien Steven Seagal: Lawman ut på kanalen A&E i USA. I introen til epsiodene nevnes det at Steven Seagal har vært Deputy Sheriff i Jefferson Parish i Louisiana i 20 år. 
Han har vært gift tre ganger og har seks barn.
Studentkoret Blandede Akademikere

Musikken

BLAK spesialiserer seg ikke på én type musikk. Repertoaret er derfor variert, både når det gjelder sangenes geografiske opphav, språk, alder og «seriøsitet». Koret har sunget alt fra Rains of Castamere, Rachmaninov og italiensk 1500-tallsmusikk til «Rudolf er rød på nesen», drikkeviser, poplåter og nasjonalromantiske sanger.

Korets aktiviteter

BLAK deltar på regelmessige studentkorarrangementer ved UKA i Trondheim, UKA i Ås og UKEN i Bergen. BLAK opptrer også på fakulteter og institutter på de forskjellige lærestedene i Bergen, for bedrifter og næringsliv, eller andre organisasjoner. I tillegg arrangerer de egne konserter både før jul og til våren.
Røtter (TV-serie)

Handling

En dramaserie basert på Alex Haleys berømte bok om hvordan afrikanerne ble ført til Amerika som slaver midt på 1700-tallet. Haley bygde på historiske kilder og på fortellinger han hørte som barn om hvordan familien hans kom til Amerika.
Seriens handling begynner i Gambia, der vi følger Kunta Kinte (LeVar Burton) fra fødselen i 1750 og gjennom oppveksten. Som femtenåring blir han brakt ut i jungelen sammen med sine kamerater for å forberedes til seremonien som skal gjøre ham til mann. Samtidig kommer skipet «Lord Ligonier» til Gambia for å hente en last med slaver. Kunta er en av dem som blir brutalt tatt til fange og fraktet over havet til Amerika. Resten av serien omhandler hans liv i Amerika, og etterhvert livet til hans barn og barnebarn.

Priser

Røtter ble i 1977 nominert til hele 37 Emmy-priser og vant ni. Den vant i tillegg en Golden Globe, en Peabody Award og en DGA Award. Det kan også nevnes at den i 2007 ble tildelt en Anniversary Award ved TV Land Awards.

Mottakelse og virkninger

Serien ble fulgt av 130 millioner seere i USA og anmelderne karakteriserte den som et fenomen. Seriens siste episode ble den mest sette i USAs historie. Den rekorden stod til 1983 da siste episode av komiserien M*A*S*H ble sendt. Serien ble nyskapende på flere måter; den var den første suksessfulle serien som viste afroamerikanere i helterollene; den introduserte også miniserie-formatet «the consecutive-night mini-series», dvs at alle episodene gikk daglig istedenfor ukentlig. Serien har også blitt kreditert for å hatt en positiv virkning i relasjon til raseforholdene i USA. Den markerte et vannskille i tv-historien – og i synet på det afrikanske Amerika. 
Historien om den afrikanske slaven Kunta Kinte og hans etterkommere er blitt et symbol på afroamerikanernes kamp for en egen kulturell og historisk identitet. Den gav det svarte Amerika en stolthet det hadde manglet, mente forfatteren selv. Samtidig gjorde beretningen et dypt inntrykk også på det hvite Amerika. Slavehandelen, en skamplett på nasjonens historie, ble her utgangspunkt for en triumferende familiesaga, en virkeliggjøring av den amerikanske drømmen.
Også i Norge fikk Røtter stor oppmerksomhet og samlet hele nasjonen foran tv-skjermene da den ble sendt høsten 1978.
Ole Ask

Karriere

Ask skrev sine første låter i 12-årsalderen. I 1993 reiste Ole Ask først til Toronto hvor han kom i kontakt med Jamie Stewart, tidligere bassist i The Cult. Etter hans råd reiste Ask til Minneapolis i USA. I 1995 skrev han kontrakt med Cold Wind Resords om å gi ut 3 CD-er. Samme år deltok han også i semifinalen i Melodi Grand Prix, med låta «Kjære min engel», hvor han tapte mot Secret Garden, som senere vant den internasjonale finalen. I semifinalen vant Secret Garden med 52 prosent av stemmene mot Ole Ask sine 48 prosent.
I perioden 1997-2001 ble albumene utgitt; Ask, Turning Point og Flight 653. I 2004 valgte han bruke det norsk musikkstudioet, MyTown Studio til albumet Still Fallin`, som ble utgitt i 2006 på UTR Music Group.
Det akustiske albumet Nine to go ble utgitt i 2008 også av UTR Music Group. Låten «Put your load down on me» fra denne platen ble til musikkvideo i Norge.
I 2009 dro han til Los Angeles i USA for å spille inn album. Her fikk Ole Ask en ny manager, produsent og tekniker; Richard Bosworth. Albumet ble kalt Magic to me og ble gitt ut sommeren 2010. Musikkvideo «Hot Babe», fra albumet ble gitt ut sommeren 2010.
Deklaratorisk

Deklaratorisk betyr det samme som fravikelig. Der en lovregel er deklaratorisk innebærer dette at den kan fravikes gjennom avtale mellom partene, eller gjennom sedvane, kutyme eller annen handelsbruk. I hvilken grad en lov er deklaratorisk vil normalt være regulert innledningsvis i loven. Kontraktsrettslige lover utenfor forukerforhold vil normalt være deklaratoriske, ettersom det forutsettes at partene her kan ta vare på sine egne interesser, og fordi lovens regler ikke passer like godt i alle sammenhenger. I visse forhold der interessene til tredjemenn kommer inn vil dette imidlertid kunne stille seg annerledes; et eksempel på dette er innen selskapsretten der reglene i stor grad er preseptoriske (ufravikelige).
Amara alpina

Utbredelse

Amara alpina finnes lengst nord i Europa. Samt Nord-Amerika og Asia. Finnes i Norge

Utseende

Amara alpina er i underkant av 10 mm lang.  Brystskjoldets bakhjørner er tydelig avsatt, men uten å være markert utstikkende. Sidene  og  bakhjørnene er like brede som dekkvingenes skuldre, slik at billen får et ovalt utseende.  Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår.

Levevis

Amara alpina tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Beitang

Beitang (kinesisk: 北塘区; pinyin: Běitáng Qū) er et bydistrikt som tilhører byprefekturet Wuxi i den kinesiske provinsen Jiangsu.
Det har et areal på 31,5 km² og teller 250 000 innbyggere (2004).
Hovförsamlingen

Kungliga Hovförsamlingen er en ikke-territoriell menighet innen Svenska kyrkan, omfattende Kongehuset og ansatte ved hoffet og deres pårørende. Menighetskirke er Slottskyrkan i Stockholms slott. Menigheten er organisert under hovkonsistoriet og ligger utenfor den gjengse stiftsorganisasjonen. Den som er sogneprest (kyrkoherde) har offisielt og tradisjonelt tittelen «pastor i Hovförsamlingen».
Vilhelm IV av Luxembourg

Ekteskap

Vilhelm IV var protestant, noe som lenge hadde vært tilfelle for medlemmer av huset Nassau. Han gifta seg 21. juni 1893 på slottet Fischhorn med Marie-Anne av Braganza, infanta av Portugal og datter av ekskonge Miguel av Portugal. Med dette handla han i tråd med sitt ønske om at et romersk-katolsk land burde få en romersk-katolsk monark. Etter Vilhelm IV har alle storhertuger vært katolikker. Vilhelm blei syk straks etter at han overtok trona, og i mars 1908 overlot han styret til sin kone som Statthalterin.

Endring av tronfølgerloven

Etter at onkelen, prins Nikolaus-Wilhelm døde i 1905 var Vilhelms fetter, Georg Nikolaus, greve av Merenberg, født i et morganatisk ekteskap, den eneste legitime mannlige arvingen i huset Nassau-Weilburg. I 1907 erklærte Vilhelm at grevene av Merenberg, var å anse som ikke-dynastiske, for så å utnevne sin eldste datter, Marie-Adélaïde (1894–1924) som arving til storhertugtronen. Etter farens død i 1912, blei hun Luxembourgs første regjerende kvinnelige monark siden Maria Teresia av Østerrike. ed hennes egen abdikasjon i 1919 blei hun etterfulgt av sin yngre søster, Charlotte (1896–1985). Charlottes etterkommere har regjert i Luxembourg siden.
Jelenia Góra

Historie

Byen skal ha blitt grunnlagt mellom 1108 og 1111 og ble utvidet av hertug Bolesław II av Legnica i 1241. Landsbyen ble by etter magdenburgsk rett i 1288. I 1526 kom byen under det habsburgske Østerrike som Hirschberg, og ble senere annektert sammen med Nedre Schlesien av Kongeriket Preussen under de schlesiske krigene. Byen ble del av det tyske riket etter samlingen av 1871, og var en av de største byene i provinsen Schlesien. Etter første verdenskrig ble byen del av provinsen Nedre Schlesien i 1919. Etter slutten av andre verdenskrig kom byen under polske myndigheter som følge av Potsdamkonferansen, og ble offisielt kjent under sitt polske navn Jelenia Góra. De gjenværende tyske innbyggerne ble utvist vestover og erstattet med polske nybyggere.

Vennskapsbyer

Bautzen, Cervia, Erftstadt, Heidelberg, Jablonec nad Nisou, Randers, Sjeverodnetsk, Tequila, Tyler, Valkeakoski, Vladimir
Palmar Bjørnøy

Andre verdenskrig

Etter krigsutbruddet i 1940 forlot Bjørnøy Norge ombord på MK «Statthav» den 7. april 1941 og ankom Tórshavn på Færøyene den 12. april. Bjørnøy meldte seg som maskinist på overfarten. Etter å ha reist videre til Storbritannia ble han medlem av Shetlandsgjengen.
Bjørnøy var maskinist, først på fiskeskøytene Shetlandsgjengen benyttet, fra våren 1943 på de moderne ubåtjagerne Sjøforsvaret da overtok. Med 54 turer over Nordsjøen, var Bjørnøy den blant Shetlandsgjengen som deltok i flest overfarter mellom Norge og Storbritannia. To ganger forliste fiskeskøytene Bjørnøy var maskinist på, og mannskapet måtte stjele en ny fiskeskøyte en gang, og rømme tilbake via Sverige etter det mislykkede forsøket på å senke Tirpitz under Operasjon Title. Han er beskrevet som «Shetlands-Larsens høyre hånd». Bjørnøy hadde grad som kvartermester.

Etter krigen

Bjørnøy var tilknyttet Sjøforsvaret til 1949. Etter at han gikk ut av tjenesten startet han i 1951 industribedriften Pyro på hjemstedet Gamlem i Haram på Sunnmøre. Virksomheten produserte først bysseovner og bysser, senere også sentralkjeler til oppvarming av skip.
I filmen «Shetlandsgjengen» (1954) spilte han seg selv.
Bordertown (miniserie)

Bordertown er en australsk miniserie fra 1995. TV-serien foregår på en flyktningleir i Australia i kjølvannet av andre verdenskrig. Bordertown ble sendt på den australske TV-kanalen ABC fra oktober til desember 1995, og hadde til sammen ti episoder.
Hemifaciale spasmer

Behandling

Botulinum toxin eller Botox-injeksjoner, bedre kjent som middel for kosmetiske hensyn, kan brukes som et midlertidig middel for å dempe spasmene. Imidlertid vil de fleste pasienter på et senere tidspunkt undergå kirurgisk behandling.
Kirurgisk behandling er en mer permanent løsning. Kirurgisk behandling for denne tilstanden kalles mikrovaskulær dekompresjon (MVD). Gjennom en liten åpning i kraniet bak øret, blir det plassert et isolerende materiale mellom ansiktsnerven og den blodåre som trykker på nerven, typisk et stykke teflon eller muskelbit.

Risiko ved behandling

Hørselstap er den mest vanlige komplikasjon til operasjonen, men er vanligvis ikke spesielt uttalt. Nervus vestibulocochlearis (hørselsnerven) er plassert like ved siden av ansiktsnerven.
En annen komplikasjon til denne type operasjon er lammelse av ansiktsmuskulaturen på den opererte siden.
Ringed Nunatak

Ringed Nunatak er en liten, men lett kjennelig nunatak som ligger i isfallet ved toppen av Gatlinbreen i Cumulus Hills i Antarktis. Den fikk dette navnet av Texas Tech Shackleton Glacier Expedition (1964–65) fordi en morenering fullstendig omslutter nunataken.
Walking (album)

Walking er et musikkalbum med Mr. Walker and the Walkmen, utgitt i 1985. Dette er bandets første og siste plate.
Lauritz Nicolai Hvidt

Utmerkelser

Hvidt ble ridder av Dannebrogordenen i 1815, mottok Dannebrogordenens hederstegn i 1836 og ble kommandør av Dannebrogsordenen i 1849.
Mahoba (distrikt)

Demografi

Ved folketellingen i 2011 var det 876 055 innbyggere i distriktet, mot 708 447 i 2001. Den urbane befolkningen utgjør 21,19 % av befolkningen.
Barn i alderen 0 til 6 år utgjorde 14,24 % i 2011 mot 19,02 % i 2001. Antallet jenter i den alderen per tusen gutter er 901 i 2011.
Last Leaves of a Poisoned Tree

Last Leaves of a Poisoned Tree er en musikk-EP med Purified in Blood, utgitt i 2004. Dette er bandets første utgivelse.
Jelsafjorden

Jelsafjorden er en fjordarm av Nedstrandsfjorden og Boknafjorden på nordsiden av øyen Ombo mellom kommunene Finnøy og Suldal. I øst grenser fjorden og til Hjelmeland kommune.
Fjorden har innløp mellom Foldøy i nord og Jørstadvågen på Ombo i sør og går så østover til den deler seg i tre. Videre østover fortsetter Jelsafjorden frem som Erfjorden og Tyssefjorden og fra innløpet til Erfjorden går to fjorder i hver sin retning, en nordover og en sørover. Den sørlige av disse er Ombofjorden som går sørover til Hjelmelandsfjorden og den nordlige fjordarmen er Økstrafjorden. Selve Jelsafjorden er 10 kilometer lang, men inkludert Erfjorden og Tyssefjorden er den omtrent 25 kilometer lang. 
På nordsiden av fjorden ligger tettstedet Jelsa, som har gitt navn til fjorden.
Kvinnebunad fra Øst-Telemark (raudtrøye)

Kvinnebunaden fra Øst-Telemark (raudtrøya) er en bunad basert på folkedrakten som var i bruk frem mot 1850-tallet. Den kalles raudtrøye fordi den bæres med en jakke i rødt ullstoff eller klede.
Det finnes to varianter av denne bunaden. Den eldste varianten har svart stakk som er pyntet med fargede bånd av ullklede nederst. På den andre varianten er stakkekanten pyntet med broderier; denne varianten var en videreutvikling gjort av den lokale bunadstilvirkeren Anne Bamble i mellomkrigstiden.
Passtvang

Passtvang er tvang til å vise pass og visum for å komme over en grense inn til ett land.
I Norge var det ikke passtvang i perioden 1860–1917.  Siden 1917 har Sentralpasskontoret og Utlendingsdirektoratet vært involvert.
Hello Kitty

Hello Kitty (ハローキティ Harō Kiti) er den mest kjente av mange figurer produsert av det japanske firmaet Sanrio. Hello Kitty ble registrert i 1976 og er nå et verdenskjent varemerke.
Ion Mihai Pacepa

Bakgrunn

Pacepas far, som var født i 1893, vokste opp i Alba Iulia (inntil 1711 hovedstaden av Det østlige ungarske kongedømmet og senere av fyrstedømmet Transilvania), som da var en del av Østerrike-Ungarn. Han arbeidet i sin fars fabrikk, som produserte gryter og kjøkkenbestikk. Den 1. desember 1918 ble Transilvania forent med Romania, og i 1920 flyttet Pacepas far til București, der han virket som representant for det amerikanske bilselskapet General Motors resten av sin yrkeskarriere.
Pacepa, som ble født i București, studerte industriell kjemi på Bucureștis polytekniske universitet mellom 1947 og 1951. Bare måneder før slutteksamen ble han rekruttert av Securitate, og fikk sin ingeniøreksamen først fire år etter.

Etterretningsoffiser

Han ble assignert til Direktoratet for kontrasabotasje i Securitate. I 1955 ble han overført til Direktoratet for utenlandsetterretning.
I 1957 ble Pacepa sent til Romanias handelsstasjon i Frankfurt am Main i Vest-Tyskland som visestasjonsleder, men var i virkeligheten sjef for den rumenske etterretningen der. Året etter ble han kalt tilbake til Romania etter at to spioner ved handelsstasjonen ble arrestert av vesttysk etterretning. I oktober 1959 utnevnte innenriksminister Alexandru Drăghici ham til leder av Romanias nyopprettede departementet for industrispionasje, Știință și Tehnologie, i Direktorat I. Han var leder for rumensk industrispionasje frem til han hoppet av i 1978. Han var involvert i opprettelsen av Romanias bilindustri, og med utviklingen av landets mikroelektroniske, polymer-, og antibiotitiske industrier.
Mellom 1972 og var 1978 Pacepa også president Nicolae Ceaușescus rådgiver for industriell og teknologisk utvikling og nestsjef for den rumenske utenlandsetterretningen.

Avhopper

Under et diplomatisk oppdrag i Vest-Tyskland i 1978, hoppet Ion Mihai Pacepa av til USA. Han var da tostjernes general i Securitate og nestleder for Romanias utenlandsetterretning. Han ble stemplet som forræder av Nicolae Ceaușescu, fikk to dødsdommer og levde i mange år med rigorøs bevoktning. 
Blant annet utlovet Muammar al-Gaddafi og Yasir Arafat belønninger på to millioner hver for hans hode og en million dollar ble utbetalt til Carlos Sjakalen for en kontrakt, som imidlertid ikke ble fullbyrdet. 
Dødsdommene mistet all praktisk betydning på grunn av den rumenske revolusjonen‚ men den ble formelt opphevet av Romanias høyesterett først i 1999. Etter valget av Traian Băsescu som Romanias president i 2004, fikk Pacepa tilbake sin gamle generaltittel av den nye regjeringen. 
Pacepa har i sin tid i USA forfattet boken Red Horizons: Chronicles of a Communist Spy Chief, om hans tid i Securitate. Han har uttalt sin støtte til den amerikanske regeringens politikk i en rekke saker, blant anet vedrørende Irakkrigen i 2003.
Patrik Björck

I riksdagen

Björck sitter i arbeidsmarkedskomiteen, og er vara i EU-nemnda, samt i sosialsikringskomiteen og i skattekomiteen.
I riksdagsperioden 2006 til 2010 satt han som vara i arbeidsmarkedskomiteen og i sosialsikringskomiteen.
Malazgirt

Opprettelse

Forskningen har datert opprettelsen av byen Malazgirt til en gang under styret til Menua, konge av Urartu (810 – 785 f.Kr.)  Navnendelsen -girt som er funnet i mange toponymer i østlige Anatolia, kommer fra armenske –kert som har betydningen «bygget av». En populær armensk folkelig tradisjon som er knyttet til skriftene til Armenias historiker fra tidlig middelalder, Movses Khorenatsj (også kalt for Moses fra Khoren), hevder at Manzikert ble grunnlagt av Manaz, en av to brødre av Haik, den legendariske og eponymiske patriarken og stamfaren til alle armenere. Navnet på byen var opprinnelig Manavazkert (armensk: Մանավազկերտ), men over tid ble det forkortet til Manzikert.

Middelalderen

Landområdene rundt Malazgirt tilhørte manavazyanerne, en armensk nakharar-familie som hevdet å nedstemme fra Manaz. De holdt området fram til 333 e.Kr. da kong Khosrov III Kotak («den lille») av Armenia beordret at alle medlemmer av familiens skulle legges under sverdet. Han ga senere landområdene bort til en annen familie, aghibianosyanerne. Malazgirt var en befestet by, og fungerte som et viktig handelssenter lokalisert i kantonen Apahunik i provinsen Turuberan i oldtidens kongedømme Armenia. Byen fungerte også som hovedstad i kaysitenes emirat fra tiden rundt 860 og fram til 964. I 968 erobret den bysantinske general Bardas Fokas byen og la den inn under det bysantinske katepanatet Basprakania (Vaspurakan). I 1054 gjorde tyrkerne et forsøk på å erobre byen, men ble slått tilbake av byens garnison under ledelse av general Basil Apokapes.
Slaget ved Manzikert ble utkjempet i nærheten av byen i august 1071. Det var et av de mest avgjørende nederlag i bysantinsk historie. Seldsjukksultanen Alp Arslan både beseiret og tok samtidig keiser Romanos IV til fange. Den tyrkiske seieren førte til en etnisk og religiøs omforming av Armenia og Anatolia, etableringen av seldsjukkenes sultanat Rum, og senere Det osmanske rike (som ødela Det bysantinske rike) og til sist til etableringen av republikken Tyrkia. Seldsjukkene herjet og plyndret Malazgirt, drepte det meste av befolkningen og brente byen ned til grunnen.

Moderne tid

I 1915, etter folkemordet på armenerne, hadde Malazgirt en befolkning på rundt 5 000 mennesker, og det store flertallet var armenere. Byens økonomi var basert på kultiveringen av korn, handel og håndverkproduksjon. Det eksisterte to armenske kirker, Yerek Khoran Surb Astvatsatsin (Tre altre for Guds hellige mor) og Surb Gevork (Sankt Georg) og en armensk skole. Som mange andre byer og landsbyer under folkemordet ble den armenske befolkningen massakrert og de overlevende deportert.
Kensaku Omori

Karriere

Kensaku Omori startet sin profesjonelle karriere i Yokohama Marinos i 1994. Han har også spilt for Kashima Antlers, Kyoto Purple Sanga, Consadole Sapporo, Cerezo Osaka og Tokushima Vortis.
Han ble tatt ut i Japans tropp til VM i fotball U-20 1995.